Validat în Consiliul de administraţie din data de 06.10.2015

***CAPITOLUL I – Dispoziţii generale***

**Art. 1**. Comisia pentru Evaluarea şi Asigurarea Calităţii Educaţiei (C.E.A.C.) este un organism de asigurare internă

 a calităţii educaţiei furnizate de Gradinita cu program normal nr.1 Valenii de Munte şi înfiinţată în

baza următorului cadru legal:

* Legea învățământului nr. 1/2011;
* Legea nr. 87/2006 pentru aprobarea Ordonanţei de urgenţă a Guvernului nr.75/12.07.2005 privind asigurarea calităţii educaţiei;
* Regulamentul de organizare şi funcţionare a unităţilor de învăţământ preuniversitar aprobat prin O.M. nr. 4925/2005;
* Ordonanţă de urgenţă nr. 75/12.07.2005 privind asigurarea calităţii educaţiei;
* H.G. nr. 1258/18.10.2005 privind aprobarea Regulamentului de organizare şi

funcţionare al Agenţiei Române de Asigurare a Calităţii în Învăţământul Preuniversitar (ARACIP);

* H.G. nr. 21/18.01.2007 pentru aprobarea Standardelor de autorizare de funcţionare

provizorie a unităţilor de învăţământ preuniversitar, precum si a Standardelor de acreditare si

de evaluare periodică a unităţilor de învăţământ preuniversitar;

* H.G. nr. 22/25.01.2007 pentru aprobarea Metodologiei de evaluare instituţională în

vederea autorizării, acreditării si evaluării periodice a organizaţiilor furnizoare de educaţie;

**Art. 2.** Activităţii specifice C.E.A.C. se va aloca, în fiecare unitate de învăţământ, un spaţiu destinat.

**Art.3*. Misiunea*** Comisiei este de a efectua evaluarea internă a calităţii serviciilor educaţionale oferite de GRADINITA CU P.N. NR.1 VALENII DE MUNTE cu scopul de:

* a atesta capacitatea fiecărei structuri furnizoare de educaţie de a satisface aşteptările beneficiarilor şi

 standardelor de calitate, prin activităţi de evaluare;

* a asigura protecţia educabililor şi a părinţilor acestora, prin selectarea programelor menite să asigure

 informaţii sistematice, curente şi credibile din domeniul ştiinţelor educaţiei;

* a contribui la dezvoltarea unei culturi instituţionale a calităţii în învăţământul preuniversitar;
* a îmbunătăţi calitatea întregii activităţi din gradinita
* a asigura informarea şi evaluarea gradului de satisfacţie a tuturor actorilor educaţionali (prescolari, părinţi,

 cadre didactice, corp profesoral, personal didactic şi auxiliar, comunitatea locală etc.);

* a revizui şi optimiza politicile şi strategiile educaţionale la nivelul instituţiei de învăţământ.

**Art.4** ***. Rolul*** Comisiei pentru Evaluarea şi Asigurarea Calităţii Educaţiei:

* Realizează evaluarea internă, multicriterială, a instituţiei de învăţământ, a măsurii în care aceasta şi programul

 său îndeplinesc standardele de calitate;

* Coordonează aplicarea procedurilor şi activităţilor de evaluare şi de asigurare a calităţii;
* Implementează sistemul de management al calităţii;
* Elaborează Rapoarte de evaluare internă privind calitatea educaţiei furnizate de Gradinita cu program normal

 Nr.1- Valenii de Munte, pe baza standardelor;

* Evaluează, analizează şi propune conducerii gradinitei acţiuni corective continue, bazate pe selectarea şi

 adoptarea celor mai potrivite proceduri, precum şi pe selectarea şi aplicarea standardelor de referinţă cele

 mai relevante.

**Art.5.** ***Responsabilitatea*** principală a Comisiei este îmbunătăţirea calităţii educaţiei prin stabilirea unor

 mecanisme instituţionale şi procedurale în direcţia dezvoltării capacităţii de elaborare, planificare şi implementare

 a programelor de studiu, menite să satisfacă aşteptările beneficiarilor.

***CAPITOLUL AL II-LEA – Structură organizatorică şi funcţionare***

**Art.6. (1).** Comisia pentru Evaluarea şi Asigurarea Calităţii Educaţiei a GRADINITEI CU PROGRAM NORMAL

NR 1 VALENII DE MUNTE este alcătuită din 6 membri.

 **(2)**. Conducerea operativă a Comisiei este asigurată de către directorul gradinitei.

 **(3).** Membrii comisiei nu pot îndeplini funcţia de director în această instituţie de învăţământ.

 **(4).** ***Componenţa Comisiei*** cuprinde:

* un responsabil de comisie , desemnat de directorul gradinitei.
* 2 reprezentanţi ai corpului profesoral
* un reprezentant al părinţilor;
* un reprezentant al sindicatului;
* un reprezentant al Consiliului local;

**Art. 7**. ***Selecţia reprezentanţilor*** corpului profesoral va respecta următoarea procedură:

* Consiliul profesoral alege, prin vot secret, reprezentanţii în Comisie.
* Se comunică rezultatele.

**Art. 8. (1).** Durata mandatului Comisiei este de 4 ani, dar componenţa poate fi modificată, dacă este necesar.

 **(2).** Încetarea calităţii de membru în C.E.A.C. se poate realiza în următoarele condiţii:

* la cerere;
* în urma retragerii votului de încredere acordat de către Consiliul profesoral;
* în cazul neîndeplinirii sarcinilor asumate;
* prin absenţa nejustificată de la trei şedinţe consecutiv sau de la cinci şedinţe într-un an calendaristic;
* dacă se află în imposibilitatea de a-şi îndeplini atribuţiile, din diverse motive, pe o perioadă mai mare

 de 90 de zile;

* la săvârşirea oricăror fapte de natură să atragă răspunderea disciplinară sau penală, cu

 repercursiuni asupra prestigiului unităţii de învăţământ, IŞJ Prahova, MECS şi/sau

 ARACIP, după caz.

**Art. 9**. Comisia se întruneşte în şedinţă lunar, conform graficului, respectiv în şedinţă extraordinară, ori de câte ori

este cazul.

**Art. 10**. În îndeplinirea atribuţiilor sale, C.E.A.C. adoptă hotărâri prin votul a cel puţin două treimi din

numărul membrilor prezenţi. Hotărârile se fac publice.

 ***CAPITOLUL AL III-LEA – Atribuţiile C.E.A.C.***

**Art. 11.** Comisia pentru Evaluarea şi Asigurarea Calităţii Educaţiei are următoarele ***atribuţii generale***:

* Realizează propriul program de activitate, care va sta la baza îndeplinirii rolului, misiunii şi atribuţiilor care

 le revin, în baza legii şi a prevederilor prezentului Regulament.

* Întocmeşte semestrial şi anual propriul Raport de activitate, pe care îl va prezenta în Consiliul profesoral la termenele stabilite.
* Coordonează, monitorizează şi evaluează aplicarea procedurilor şi activităţilor de autoevaluare

 instituţională privind calitatea serviciilor educaţionale furnizate de instituţia de învăţământ, aprobate de

conducerea acesteia, conform domeniilor şi criteriilor prevăzute de legislaţia în vigoare (conform următoarelor domenii

 şi criterii:

1. ***Capacitatea instituţională*** (rezultată din organizarea internă şi infrastructura disponibilă, definită

prin criteriile: structuri instituţionale, administrative şi manageriale; baza materială; resurse umane).

1. ***Eficacitatea educaţională*** (rezultată din mobilizarea resurselor disponibile, în scopul obţinerii

rezultatelor aşteptate ale învăţării, definită prin criteriile: conţinuturile programelor de studiu;

rezultatele învăţării; activitatea metodică; activitatea financiară a unităţii)

1. ***Managementul calităţii***, concretizat în următoarele criterii: strategii şi proceduri pentru asigurarea

 calităţii; proceduri privind iniţierea, monitorizarea şi revizuirea periodică a programelor aplicate

prin CDŞ şi a activităţilor desfăşurate; proceduri obiective şi transparente de evaluare a

 rezultatelor învăţării; baza de date, actualizată sistematic, referitoare la asigurarea internă a

calităţii; transparenţa informaţiilor de interes public; funcţionalitatea structurilor de asigurare a calităţii, conform legii.

* Elaborează anual un Raport de evaluare internă privind calitatea serviciilor educaţionale furnizate de unitatea

de învăţământ. Raportul este adus la cunoştinţa beneficiarilor prin afişare/publicare şi este pus la dispoziţia

 evaluatorului extern.

* Formulează propuneri de îmbunătăţire a calităţii educaţiei, pe care le prezintă conducerii instituţiei.
* Aduce la îndeplinire propunerile venite din partea IŞJ PRAHOVA, MECS şi/sau ARACIP, privind măsurile

 de îmbunătăţire şi asigurare a calităţii în învăţământul preuniversitar;

* Cooperează cu: Inspectoratul Şcolar Judeţean PRAHOVA,cu Agenţia Română pentru Asigurarea Calităţii

 în Învăţământul Preuniversitar (ARACIP), cu alte agenţii şi organisme abilitate sau instituţii similare din ţară ori

 din străinătate, potrivit legii.

* În funcţie de activităţile derulate, în cadrul C.E.A.C. se pot constitui şi alte echipe de lucru speciale.

**Art. 12.** Comisia pentru Evaluarea şi Asigurarea Calităţii Educaţiei are următoarele ***atribuţii specifice:***

* Defineşte, în mod explicit, valorile, principiile şi indicatorii calităţii.
* Construieşte, prin participare şi dezbatere, consensul tuturor purtătorilor de interese (prescolari, părinţi,

 cadre didactice, angajatori, administraţie locală, alţi reprezentanţi ai comunităţii) în privinţa

 valorilor, principiilor şi indicatorilor de calitate.

* Asigură respectarea, în toate procedurile curente de funcţionare şi dezvoltare, a valorilor, principiilor

 şi indicatorilor conveniţi.

* Evaluează impactul tuturor proceselor (inclusiv şi mai ales al procesului de învăţământ) şi al

 activităţilor desfăşurate în gradinita asupra calităţii oferite şi raportează în faţa autorităţilor şi a comunităţii asupra modului în care a fost asigurată calitatea.

* Propune măsuri de optimizare/creştere/dezvoltare a calităţii educaţiei oferite de instituţia de

învăţământ – la nivel conceptual, al principiilor, indicatorilor, standardelor privind calitatea, dar şi a

procedurilor curente care privesc funcţionarea şi dezvoltarea gradinitei.

* Deţine toate materialele informative despre sistemul de management al calităţii transmise în sistem şi

 are obligaţia de a prelucra informaţia primită şi de a o disemina tuturor beneficiarilor.

**Art. 13.** Coordonatorul Comisiei va stabili atribuţiile fiecărui membru.

**Art. 14.** În urma consultării membrilor comisiei, coordonatorul va stabili măsurile ce vor fi adoptate în urma

 constatării unor abateri sau neîndeplinirii atribuţiilor ce revin fiecăruia.

***CAPITOLUL AL IV-LEA – Atribuţiile responsabilului C.E.A.C.***

**Art. 15** – (1) Responsabilul asigură conducerea executivă a comisiei, conducerea operativă fiind realizată de

 directorul unităţii de învăţământ.

(2). În îndeplinirea atribuţiilor sale, responsabilul emite hotărâri, note de sarcini, semnează documentele,

 adresele, comunicările care urmăresc îndeplinirea sarcinilor de asigurare a calităţii. Acestea vor fi semnate/vizate şi de

conducerea operativă a unităţii de învăţământ.

(3). Responsabilul C.E.A.C. are următoarele atribuţii principale:

* Reprezintă comisia în raporturile cu conducerea unităţii de învăţământ, IŞJ PRAHOVA, MECS, ARACIP,

 cu celelalte autorităţi publice, cu persoane fizice sau juridice din ţară şi străinătate, cu orice instituţie sau

organism interesat de domeniul de activitate al comisiei, cu respectarea prevederilor legale în acest sens;

* Stabileşte sarcinile membrilor comisiei;
* Răspunde de îndeplinirea sarcinilor dispuse de directorul unităţii referitoare la politica în domeniul calităţii, la nivelul instituţiei de învăţământ;
* Organizează activitatea de instruire a personalului instituţiei în domeniul calităţii;
* Ia cunostinta si isi coordonează planurile de masuri in functie de planuri manageriale, PDI, proceduri, lista documentelor (hotarâri ) CA şi hotărârilor în vigoare;
* Colaborează în rezolvarea atribuţiilor cu toate compartimentele instituţiei, toate comisiile de la nivelul gradinitei;
* Desemneaza persoana responsabila cu incarcarea documentelor pe platforma ARACIP

***CAPITOLUL AL V-LEA – Dispoziţii finale***

**Art. 16**. Orice control sau evaluare externă a calităţii se va baza pe analiza raportului de evaluare internă a activităţii

 din unitatea de învăţământ.

**Art. 17.** Prezentul regulament de organizare şi funcţionare poate fi modificat, completat şi/sau îmbunătăţit în funcţie

 de necesităţile ivite pe parcursul activităţii, cu aprobarea Consiliului de Administraţie al gradinitei.

**Art. 18.** Regulamentul va fi adus la cunoştinţa membrilor comisiei, cadrelor didactice, părinţilor,

 autorităţilor locale, comunităţii şi va fi afişat în loc vizibil.

**Art.19** Prezentul Regulament înlocuieşte vechiul Regulament de funcţionare al CEAC şi intră în vigoare începând cu anul şcolar 2015– 2016.